tartuNLP/wikipedia-smugri-20251201 huggingface dataset:
Räkälä

Räkälä (soome keeles "Räkälä") oli küla Viru-Ingeris Vaivara kihelkonnas; tänapäevase haldusjaotuse järgi Leningradi oblastis Kingissepa rajoonis. Küla lakkas eksisteerimast 1940.
Külas oli kolm talu.
Külas elas tuntud isuri rahvalaulik Jevdokija Räkälä (vene Евдокия Рякяля, 1867-1932).
Saarküla

Saarküla (vene keeles "Саркюля", soome keeles "Saarkylä") on küla ajaloolisel Ingerimaal, Rosona jõe kaldal, u 2 km kaugusel Narva-Jõesuust kirdes. Küla maa-ala kuulub Venemaa Leningradi oblasti Kingissepa rajooni. 
Saarkülas elas veel 2010. aasta seisuga aastaringselt viis elanikku. Alates 2012. aastast püsiasustus puudub, kuid suviti elab külas kuni 70 inimest. Külal puudub püsiv maanteeühendus teiste asulatega.
Ajalugu.
Küla oletatav esmamainimine leidis aset Rootsi kuningriigi võimuesindajate poolt aastatel 1618–1623 koostatud maksuraamatus, milles küla kandis nime "Narofschoi Ostrof by". Rootsi allikates esinevad ka nimekujud "Sarakÿla", "Sarakÿlla", "Sarrekÿlla", "Sareckÿlla" ja "Sarenkÿlla".
1848. aasta etnograafiliste andmete järgi elasid Saarkülas ingerlased, ingerisoomlased ja venelased. Hilisemates allikates on kuni Teise maailmasõjani küla elanikena mainitud ainult ingerlasi.
1920. aasta Tartu rahulepingu kohaselt läks küla Eesti Vabariigile, kus see moodustas osa nn Eesti Ingerist ja kuulus administratiivselt Viru maakonna Narva valda.
1920. aastal oli Saarkülas 53 majapidamist. 1922. aastal oli külas 386 elanikku. Saarkülas oli kool ja kirik. Kuna küla asus saarel, ümbritses seda vesi: põhjast Narva laht, lõunast Rosona jõgi, lääne poolt Narva jõgi ja idast nüüdseks kadunud jõeke, mis ühendas Vaikset järve Narva lahega. Saar oli poolteist kilomeetrit lai ja ligi 4 km pikk. Naabruses asuva Väikülaga toimus parve- ja laevaühendus.
Pärast Eesti taasokupeerimist 1944. aastal muutsid Nõukogude võimud jaanuaris 1945 administratiivpiire ja viisid kõik Narva jõest ida pool asuvad senise Eesti Ingeri alad (sealhulgas Saarküla) üle Vene NFSV Leningradi oblasti koosseisu.
Aastatel 1936–1940 elas külas vene luuletaja Igor Severjanin. Tema auks on Saarkülas nimetatud tänav ja seal on korraldatud Igor Severjanini autorilaulude festivale.
Väike-Arssi

Väike-Arssi (ka Uue-Arssi; vene keeles "Малая Арсия", soome keeles "Uusi-Arsia") oli küla Venemaal Leningradi oblastis Kingissepa rajoonis. 
Ajalugu.
1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Vaivara kihelkonna Narva valda ja Viru maakonna Narva valda. Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud.
Novaja Fjodorovka

Novaja Fjodorovka (vene keeles "Новая Федоровка", soome keeles "Uusi Vyötermaa" või "Uusi Feodormaa") oli küla Viru Ingeris Vaivara kihelkonnas; nüüdisaegse haldusjaotuse järgi Venemaal Leningradi oblastis Kingissepa rajoonis. Tartu rahulepingu järgi jäi küla Eesti territooriumile.
Väike-Ropsu

Väike-Ropsu (ka "Ropša", vene keeles "Новая Ропша", soome keeles "Uusi-Ropsu") oli küla Venemaal Leningradi oblastis Kingissepa rajoonis. 
Ajalugu.
1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Vaivara kihelkonna Narva valda ja Viru maakonna Narva valda. Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud.
Ropša

Ropša (vene Ропша) on kohanimi:
I Eesti sõjaväelaste kongress

I Eesti sõjaväelaste kongress oli Eesti sõjaväelaste koosolek (kongress), mis toimus 18.–22. juunil (vkj 1.– 5. juulil) 1917 Tallinnas. 
Kongressil oli delegaatide kaudu hääleõigus üle 50 000 Eesti sõjaväelasel. Kongressil valiti Eesti rahvusväeosade kõrgeim võimuorgan: Eesti Sõjaväelaste Ülemkomitee, mille juhatajaks sai Konstantin Päts.
Kongressi toimumine lepiti kokku 19. aprillil 1917 Tallinnas toimunud Eesti sõjameeste organisatsioonide konverentsil.
Mokredi

Mokredi (vene Мокреди) on küla Venemaal Leningradi oblastis Slantsõ rajoonis Zagrivje külaasunduses (varem Zagrivje külanõukogus). 
Tartu rahulepingu järgi jäid Suur-Mokredi ja Väike-Mokredi küla Eesti territooriumile. Nad läksid 1920. aastal moodustatud Skarjatina valla ja hiljem Viru maakonna Vaivara kihelkonna Raja valla koosseisu.Pärast 1939. aasta valdade reformi pakuti välja Narva-taguse venepäraste kohanimede eestistamist ja Mokredi ümbernimetamist Metsaks. Endised Narva, Piiri ja Raja valla alad ja külad liideti 1945. aastal Leningradi oblasti Kingissepa ja Slantsõ rajooniga. Venemaa koosseisus liideti külad Mokredi külaks.
2007. aastal oli külas 28 elanikku.
Bolšaja Mokred

Bolšaja Mokred (ka "Suur-Mokredi", vene keeles Большая Мокредь) on endine küla Venemaa Leningradi oblasti Slantsõ rajooni alal.
Ajalugu.
1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Viru maakonna Vaivara kihelkonna Skarjatina valla ja hiljem Viru maakonna Raja valla koosseisu.
Küla on liidetud Malaja Mokrediga Mokredi külaks.
Dimitri Payet

Dimitri Payet (; sündinud 29. märtsil 1987 Réunionil) on Prantsusmaa jalgpallur, ründav poolkaitsja. Ta mängib Brasiilia kõrgliigaklubis Vasco da Gama.
Payet alustas klubikarjääri kodusaarel Réunionil.
2005. aastal liitus ta Prantsusmaa kõrgliigaklubiga Nantes. Aastatel 2007–2011 mängis ta Saint-Étienne'is, 2011–2013 Lille'is ja 2013–2015 Marseille Olympique'is. Aastal 2015 valiti ta Marseille Olympique'i hooaja parimaks mängijaks. 2015. aasta juunis liitus Inglismaa Premier League'i klubiga West Ham United. Hooajal 2015–16 lõi ta Inglismaa kõrgliigas üheksa väravat ning valiti liiga hooaja sümboolsesse koosseisu ja West Ham Unitedi hooaja parimaks mängijaks.
2017. aasta jaanuaris naasis Payet Marseille Olympique'i. Hooajal 2021/22 valiti Payet Prantsusmaa kõrgliiga hooaja sümboolsesse koosseisu ja teist korda ka Marseille Olympique'i hooaja parimaks mängijaks.
2023. aasta augustis liitus ta Vasco da Gamaga.
Prantsusmaa jalgpallikoondises mängis ta aastatel 2010–2018 kokku 38 korda ja lõi kaheksa väravat.
Malaja Mokred

Malaja Mokred (ka "Väike-Mokredi", vene Малая Мокредь) oli küla Venemaal Leningradi oblastis Slantsõ rajoonis. 
Ajalugu.
1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Viru maakonna Vaivara kihelkonna Skarjatina valla ja hiljem Viru maakonna Raja valla koosseisu.
André-Pierre Gignac

André-Pierre Christian Gignac (; sündinud 5. detsembril 1985) on Prantsusmaa jalgpallur. 
Ta mängib Mehhiko liiga Liga MX klubis Tigres UANL ja kuulub Prantsusmaa jalgpallikoondisse. Enamasti mängib ta ründaja kohal, kuid vajaduse korral ka äärtel.
Aastatel 2007–2010 mängis ta Prantsusmaa kõrgliigas Toulouse'is. Hooajal 2008–09 lõi ta Prantsusmaa liigas 24 väravat, millega oli liiga hooaja suurim väravakütt. Samal hooajal valiti ta ka liiga hooaja sümboolsesse koosseisu. Aastatel 2010–2015 mängis ta Marseille ridades. Hooajal 2014–15 lõi ta Prantsusmaa kõrgliigas 21 väravat, millega oli liigas paremuselt teine väravakütt. Liigas oli ta Marseille suurim väravakütt ka kahel eelmisel hooajal, kui ta lõi vastavalt 13 ja 16 väravat. 2014. aastal valiti Gignac Marseille hooaja parimaks mängijaks.
Tigres UANL-is mängib ta alates 2015. aasta juunist. Ta on tulnud klubiga neli korda Mehhiko meistriks. Kahel hooajal on ta olnud Mehhiko liiga suurim väravakütt ja on valitud viiel hooajal liiga sümboolsesse koosseisu. 2019. aasta augustis sai Gignac Tigres UANL-i läbi aegade suurimaks väravakütiks.
Michael McGlinchey

Michael Ryan McGlinchey (sündinud 7. jaanuaril 1987 Wellingtonis) on Uus-Meremaa jalgpallur, poolkaitsja. 
Ta mängib 2018. aastast A-League klubis Central Coast Mariners.
Central Coast Marinersis mängis ta juba aastatel 2009–2014 ning tuli klubiga kahel korral Austraalia meistriks. Hooajal 2012–13 valiti ta Austraalia kõrgliiga hooaja sümboolsesse koosseisu.
Koondisekarjäär.
Debüüdi Uus-Meremaa jalgpallikoondises tegi ta 9. septembril 2009 mängus Jordaania vastu. Esimese värava lõi ta koondise särgis 25. märtsil 2011 sõprusmängus Hiina vastu.
Ta on kuulunud Uus-Meremaa koondisse 2010. aasta maailmameistrivõistlustel, 2012. ja 2016. aasta Okeaania meistrivõistlustel ning 2017. aasta FIFA konföderatsioonide karikaturniiril. Lisaks kuulus ta 2012. aasta suveolümpiamängudel Uus-Meremaa olümpiakoondisse.
Siarhiej Alejnikaŭ

Siarhiej Alejnikaŭ (sündinud 7. novembril 1961) on Valgevene endine jalgpallur, poolkaitsja. Suurema osa karjäärist mängis ta Minski Dinamos. 1990. aastal võitis ta Torino Juventuse koosseisus UEFA ja Itaalia karika.
Koondisekarjäär.
Nõukogude Liidu jalgpallikoondises mängis ta aastatel 1984–1991 73 mängu ja lõi 6 väravat, Sõltumatute Riikide Ühenduse jalgpallikoondises 1992. aastal 4 mängu ja 0 väravat ning Valgevene jalgpallikoondises mängis ta aastatel 1992–1994 4 mängu ja 0 väravat.
Ramón Díaz

Ramón Ángel Díaz (sündinud 29. augustil 1959) on Argentina endine jalgpallur, ründaja.
Pärast jalgpallurikarjääri lõppu on Díaz tegutsenud treenerina. Ta on juhendanud muuhulgas Argentina suurklubi River Plate (1995–2000, 2001–2002 ja 2012–2014), Inglismaa klubi Oxford United (2004–2005), Araabia Ühendemiraatide klubi Al-Nasr (2021–2022) ning Saudi Araabia kõrgliigaklubi Al Hilal (2022–2023). Aastatel 2014–2016 oli ta Paraguay jalgpallikoondise peatreener. Alates 2023. aasta juulist on ta Brasiilia klubi Vasco da Gama peatreener.
Koondisekarjäär.
Argentinat esindas ta koondiseses aastatel 1979–1982 kokku 22 korda ja lõi 10 väravat.
Tigres UANL

Club de Fútbol Tigres de la Universidad Autónoma de Nuevo León ehk lühemalt Tigres UANL on Nuevo Leóni osariigis San Nicolás de los Garza linnas tegutsev jalgpalliklubi. 1960. aastal loodud klubi on enamus oma eksisteerimisajast mänginud Mehhiko kõrgliigas Liga MX.
Klubi on tulnud seitse korda Mehhiko meistriks ja võitnud kolm Mehhiko karikat. 2015. aastal jõudis klubi Copa Libertadorese finaali, kus aga jäi alla Argentina klubile River Plate. 2020. aastal võideti CONCACAF-i Meistrite Liiga, mille finaalis alistati USA klubi Los Angeles FC tulemusega 2:1.
Tigres UANL on Nuevo Leóni Autonoomse Ülikooli ametlik meeskond. Klubi kodustaadion on 41 615 pealtvaatajat mahutav Estadio Universitario, mis asub ülikooli kompleksis.
Praegune koosseis.
"Seisuga 31. detsember 2020"
Gerald Vanenburg

Gerald Mervin Vanenburg (sündinud 5. märtsil 1964) on Hollandi endine jalgpallur, poolkaitsja.
Koondisekarjäär.
Hollandi jalgpallikoondises mängis ta aastatel 1982–1992 42 mängu ja lõi 1 värava.
Žerdjanka

Žerdjanka (vene Жердянка) on mitme geograafilise objekti nimi või nime osa:
Baltazar Maria de Morais Júnior

Baltazar Maria de Morais Júnior (ka lihtsaltBaltazar; sündinud 17. juulil 1959 Goiânias) on Brasiilia endine jalgpallur, ründaja.
Aastatel 1979–1982 mängis ta Grêmios. Klubiga võitis ta aastatel 1979 ja 1980 Rio Grande do Suli osariigi meistrivõistlused Campeonato Gaúcho ning tuli 1981. aastal Brasiilia meistriks.
1983. aastal tuli ta Brasiilia meistriks Flamengoga.
Aastal 1985 suundus ta mängima Euroopasse. Aastatel 1985–1988 esindas ta Hispaania klubi Celta de Vigo. Seejärel mängis ta 1988–1990 Madridi Atléticos Hooajal 1988/89 oli ta 35 väravaga 36 mängus Hispaania kõrgliiga La Liga suurim väravakütt ja pälvis sellega Pichichi auhinna.
Aastatel 1990–1991 mängis ta Portugali klubis Porto, mille meeskonnas võitis hooajal 1990/91 Portugali karikavõistlused Taça de Portugal.
Hiljem mängis ta veel aastatel 1993–1995 Brasiilia klubis Goiás, mille koosseisus võitis 1994. aastal Goiási osariigi meistrivõistlused Campeonato Goiano.
Karjääri läks ta lõpetama Jaapani klubisse Kyōto Sanga FC.
Ta kuulus Brasiilia koondisse 1989. aasta Copa Américal, mil tuldi neljandat korda Lõuna-Ameerika meistriks.
Koondisekarjäär.
Brasiilia jalgpallikoondises mängis ta aastatel 1980–1989 kuus mängu ja lõi kaks väravat.
Bolšaja Žerdjanka

Bolšaja-Žerdjanka (ka Suur-Žerdjanka; vene keeles "Большая Жердянка") on küla Venemaal Leningradi oblastis Slantsõ rajoonis. 
1920. aasta Tartu rahulepinguga läks küla Eesti Vabariigile, kus see kuulus Virumaa Vaivara kihelkonda.
1950. aastate alguses rajati Narva veehoidla ja veehoidla alla jäid mitu küla, vana kalmistu ja kabel ning osade külade (Bolšaja Žerdjanka, Ust-Žerdjanka, Krivasoo küla, Dolgaja Niva, Nizõ, Ust-Tšernovo ("Усть-Черново"), Uznovo ("Узново"), Vääska) elanikud asustati ümber.
Ronaldo Rodrigues de Jesus

Ronaldo Rodrigues de Jesus (sündinud 19. juunil 1965 São Paulos) on Brasiilia endine jalgpallur, keskkaitsja.
Karjääri alguses tunti teda Ronaldo nime all, kuid samanimelise mängija esilekerkimise järel Brasiilia koondises sai ta hüüdnimeks Ronaldão ('suur Ronaldo'), et vältida segadust.
Klubikarjääri alustas ta São Paulos, kus mängis aastatel 1986–1993. São Pauloga sai ta arvukalt suurvõite: kaks korda tuli Brasiilia meistriks (1986, 1991), võitis neli korda São Paulo osariigi meistrivõistlused Campeonato Paulista (1987, 1989, 1991, 1992), kaks korda Lõuna-Ameerika klubide meistrivõistlused Copa Libertadores (1992, 1993), kaks korda Intercontinental Cupi (1992, 1993) ning korra Recopa Sudamericana ja Supercopa Sudamericana (mõlemad 1993).
Aastatel 1995–1996 mängis ta Flamengos, millega võitis 1995. aastal Rio de Janeiro osariigi meistrivõistlused Campeonato Carioca.
Ta kuulus Brasiilia koondisse 1994. aasta maailmameistrivõistlustel, mil tuldi neljandat korda maailmameistriks, 1995. aasta Copa Américal, mil saadi teine koht, ja 1995. aasta Umbro Cupil.
Koondisekarjäär.
Brasiilia jalgpallikoondises mängis ta aastatel 1991–1995 14 mängu ja lõi ühe värava.
Gilmar Rinaldi

Gilmar Luís Rinaldi (sündinud 13. jaanuaril 1959 Erechimis) on Brasiilia endine jalgpallur, väravavaht.
Ta alustas klubikarjääri Internacionalis, kus mängis aastatel 1978–1985. Ta klubiga neljal korral (1981, 1982, 1983, 1984) Rio Grande do Suli osariigi meistrivõistluste Campeonato Gaúcho võitjaks. Seejärel mängis ta aastatel 1986–1990 São Paulos, millega võitis kolmel korral (1985, 1987, 1989) meistrivõistlused Campeonato Paulista ja tuli 1986. aastal Brasiilia meistriks. Aastatel 1991–1994 mängis ta Flamengo eest. Klubiga võitis ta 1991. aastal Rio de Janeiro osariigi meistrivõistlused Campeonato Carioca ja tuli 1992. aastal Brasiilia meistriks.
Gilmar Rinaldi lõpetas karjääri 1997. aastal Jaapani klubis Cerezo Osaka.
1984. aasta suveolümpiamängudel Los Angeleses võitis ta Brasiilia meeskonnaga hõbemedali.
Ta kuulus Brasiilia koondisse 1994. aasta maailmameistrivõistlustel, mil tuldi neljandat korda maailmameistriks, ja 1995. aasta Umbro Cupil.
Koondisekarjäär.
Brasiilia jalgpallikoondises mängis ta aastatel 1986–1995 üheksa mängu.
Dragan Mrđa

Dragan Mrđa (sündinud 23. jaanuaril 1984) on Serbia jalgpallur, ründaja.
Koondisekarjäär.
Serbia jalgpallikoondises mängis ta aastatel 2008–2014 14 mängu ja lõi kaks väravat.
Matthew Spiranovic

Matthew Thomas Spiranovic (sündinud 27. juunil 1988 Geelongis) on Austraalia jalgpallur, kaitsja. Ta mängib 2021. aastast A-League'i klubis Melbourne Victory.
Aastatel 2013–2015 mängis ta A-League'i klubis Western Sydney Wanderers. Hooajal 2013/2014 valiti ta Austraalia kõrgliiga hooaja sümboolsesse koosseisu.
Koondisekarjäär.
2005. aastal tuli Spiranovic Austraalia noortekoondisega Okeaania alla 17-aastaste meistriks. Ta kuulus Austraalia noortekoondisse veel ka 2005. aasta noorte maailmameistrivõistlustel ning 2006. aastal Aasia noorte meistrivõistlustel.
Spiranovic tegi Austraalia rahvuskoondises debüüdi 23. mail 2008 sõprusmängus Ghana vastu.
Ta kuulus Austraalia koondisse 2011. ja 2015. aasta Aasia meistrivõistlustel ning 2014. aasta maailmameistrivõistlustel.
2008. aasta suveolümpiamängude jalgpalliturniiril kuulus ta Austraalia olümpiakoondisse.
Maloje Zagrivje

Maloje Zagrivje (vene keeles "Малое Загривье") on küla Venemaal Leningradi oblastis Slantsõ rajoonis. 
1920. aasta Tartu rahulepinguga läks küla Eesti Vabariigile, kus see kuulus Vaivara kihelkonda.
Bolšoje Zagrivje

Bolšoje Zagrivje (vene keeles "Большое Загривье") on küla Venemaal Leningradi oblastis Slantsõ rajoonis.
1920. aasta Tartu rahulepinguga läks küla Eesti Vabariigile, kus see kuulus Vaivara kihelkonda.
Aurelio Vidmar

Aurelio Vidmar (sündinud 3. veebruaril 1967 Adelaide'is) on Austraalia endine jalgpallur, poolkaitsja.
Pärast sportlaskarjääri lõppu on ta tegutsenud treenerina. Aastatel 2007–2010 oli ta Adelaide Unitedi peatreener.
Koondisekarjäär.
Austraalia jalgpallikoondises mängis ta aastatel 1991–2001 44 mängu ja lõi 17 väravat.
Pustoi Konets

Pustoi Konets (vene keeles "Пустой Конец") on küla Venemaal Leningradi oblastis Slantsõ rajoonis. 
Ajalugu.
1920. aasta Tartu rahulepinguga läks küla Eesti Vabariigile, kus see kuulus Narva-tagusesse Virumaa Vaivara kihelkonna Kose valda (alates 1939. aastast ümbernimetatuna Piiri valda).
Skorjatina Gora

Skorjatina Gora (ka "Skarjatina Gora", "Skarjatina" või "Karjati"; vene keeles "Скорятина Гора", ka "Скарятина") on küla Venemaal Leningradi oblastis Slantsõ rajoonis. 
Ajalugu.
1920. aasta Tartu rahulepinguga läks küla Eesti Vabariigile, kus see kuulus Virumaa Vaivara kihelkonna Narva-taguse Skarjatina/ Raja valda.
Jo Cox

Helen Joanne Cox (sünninimega Helen Joanne Leadbeater; 22. juuni 1974 Batley, West Yorkshire – 16. juuni 2016 Leeds) oli Suurbritannia leiboristlik poliitik. Ta mõrvati 16. juuni 2016 töövisiidi ajal Leedsis 52-aastase Tommy Mairi poolt.
Ta sündis aastal 1974 Batleys Kirkleesi ringkonnas West Yorkshire'i krahvkonnas, õige pea kolisid tema vanemad Heckmondwike'i. Tema ema oli kooli sekretär, isa töötas hambapasta- ja juukselakivabrikus. Heckmondwike'is sai ta keskhariduse; koolivaheaegade ajal töötas ta hambapasta- ja juukselakivabrikus toodangu pakkijana. Aastal 1995 lõpetas ta Cambridge'i Ülikooli sotsiaal- ja poliitiliste teaduste alal bakalaureuse kraadiga. Hiljem õppis ta London School of Economics and Political Science'is.
Pärast ülikooli lõpetamist töötas ta Joann Valley nõunikuna (enne tema saamist Euroopa Parlamendi liikmeks), seejärel oli ta Euroopa Parlamendi liikme Glenys Kinnocki nõunik.
2015. aasta Suurbritannia parlamendivalimistel sai ta Leiboristliku Partei esindajana Suurbritannia parlamendi liikmeks Batley ja Speni ringkonnas (West Yorkshire'i krahvkonnas).
Elle Rajandu

Elle Rajandu (kuni 2008. aastani Elle Meier; sündinud 12. novembril 1978 Jõe külas Kaarma vallas) on eesti taimeökoloog (brüoloog) ja ülikooli õppejõud.
Elukäik.
Töökäik.
2002–2004 Tartu Kristlik Põhikool, loodusteaduslike ainete õpetaja. 2004–2013 Tallinna Ülikooli matemaatika ja loodusteaduste instituudi lektor. 2007 Tartu Ülikooli ökoloogia- ja maateaduste instituudi taimeökoloogia õppetooli laborant., 2011 samas spetsialist. Alates 2015 Tallinna Ülikooli loodus- ja terviseteaduste instituudi ökoloogia-brüoloogia lektor. 2016–2018 Tallinna Ülikooli haridusteaduste instituudi didaktik.
Aastatel 1998–2001 kuulus Elle Rajandu Eesti Üliõpilaste Keskkonnakaitse Ühingusse "Sorex", alates 2000. aastast on ta Eesti Loodusuurijate Seltsi ja 2004. aastast Pärandkoosluste Kaitse Ühingu liige.
Isiklikku.
Elle Rajandu on 16. augustist 2008 abielus Tartu Kolgata Baptistikoguduse tollase noortejuhi Rivo Rajanduga. Nende kodus on kasvamas 4 last.
Dolgaja Niva

Dolgaja Niva (vene "Долгая Нива") on kohanimi:
Grigori (Krug)

Grigori (vene keeles "Григорий"; kodanikunimega Georgi Krug, ka Georg Krug, vene keeles "Георгий Иванович Круг"; 23. detsember 1907 (ukj 5. jaanuar 1908) Peterburi – 12. juuni 1969 Püha Vaimu skiita Mesnil-Saint-Denis lähedal Prantsusmaal), oli rootsi päritolu vene kunstnik, õigeusu kiriku munk, ikooni- ja freskomaalija.
Elulugu.
Georg Krug sündis Peterburis rootslasest isa ja venelasest ema peres. Isa oli luteri, ema õigeusku, poega kasvatati luteri usus. Õppis aastatel 1916–1917 Peterburi Karl May Gümnaasiumis. Pärast Eesti kodakondsuse saamist 1921. aastal asus perekond Narva, kus Georg lõpetas 1926. aastal Narva Vene Gümnaasiumi. Gümnaasiumiõpingute ajal võttis ta akvarellmaalitunde. 
17-aastaselt huvitus Georg religioonist. Ta ühines õigeuskliku Vene Üliõpilaste Kristliku Liikumisega Eestis, külastas korduvalt Petseri kloostrit ja võttis 19-aastaselt vastu õigeusu. Samal ajal hakkas ta huvi tundma ikoonimaali vastu. 
1926. aastal läks Georg Krug kunsti õppima Tallinna: joonistamist Klara Zeidleri ja Eduard Verberi juures ja graafikat Riigi Kunsttööstuskoolis Günther Reindorffi juhendamisel. Krug lõpetas kursuse parimate seas, Eesti Rahva Muuseum omandas diplomitööde näituselt kaks tema oforti. Aastatel 1928–1930 õppis ta maalimist Tartus Kõrgemas Kunstikoolis Pallas Ado Vabbe ja Nikolai Triigi maaliateljeedes. Ta äratas kunstnikuna, eriti joonistajana, tähelepanu. Temast loodeti väljapaistvat noort jõudu graafikapõllule. 
1931. aastal läks Georg Krug Pariisi ja jätkas maalimist äsja rahaliste raskuste tõttu suletud Academie Russe de Peinture'i õpilaste rühmas, keda juhendas Nikolai Milioti. Seal sai ta tuttavaks Leonid Uspenskiga, sõprus temaga kestis elu lõpuni.
Tallinnas osales Krug neljal korral Sihtkapitali näitustel, välismaal Prahas 1935. aastal ja Pariisis 1936. aasta Salon d'Automne'i näitusel. Veel täiendas Krug end ikoonimaalimises, pühendudes sellele täielikult ning astudes mungaks.
1932., 1934. ja 1937. aastal osales ta Konstantin Somovi suvistel joonistusstuudiumitel Alam-Normandias Granville'is. Ta sai lähedalt tuttavaks avangardistlike kunstnike Natalja Gontšarova ja Mihhail Larionoviga ning töötas nende ateljees.
Anthony Martial

Anthony Joran Martial (; sündinud 5. detsembril 1995) on Prantsusmaa jalgpallur, kes mängib ründaja ja äärepoolkaitsja kohal Kreeka kõrgliigaklubis Ateena AEK.
2015. aastal pälvis ta Golden Boy auhinna kui Euroopa parim noorjalgpallur.
Konduši

Konduši (vene keeles "Кондуши") on küla Venemaal Leningradi oblastis Slantsõ rajoonis Zagrivje külaasunduses. 
Tartu rahulepingu järgi jäi küla Eesti territooriumile. See läks 1920. aastal moodustatud Skarjatina valla koosseisu.
2007. aastal oli külas 13 elanikku.
Kukin Bereg

Kukin Bereg (vene keeles "Кукин Берег", vananenud nimi "Куйкин Берег", eesti keeles Kukiranna) on küla Venemaal Leningradi oblastis Slantsõ rajoonis Zagrivje külaasunduses. 
Tartu rahulepingu järgi jäi küla Eesti territooriumile. See läks 1920. aastal Vaivara kihelkonnas moodustatud Karjati valla koosseisu.1922. aastal liideti Kukirannaga lähedane Samohhini (endine Malentsovo) küla. Kukin-Beregi küla asub väikese, samanimelise struuga kõrval, mille kaldal on kohalik paadisadam. Kukin-Beregi ja Perevoloki vahel asub Venemaa piirivalvekordon.
2007. aastal oli külas 11 elanikku. 
Küla lähedale jääb palju suvilaid ja suur aiandusühistu, kuhu tuleb rahvast suveks puhkama Slantsõst, Kingissepast ja Peterburist.
Jaanilaupäev

Jaanilaupäev on 23. juuni – see on jaanipäevale eelnev päev.
Jaanilaupäeva õhtul on Eestis kombeks teha jaanituld. Jaanilaupäeva ja jaanipäeva vaheline öö on jaaniöö.
Kuritšek

Kuritšek (vene keeles "Куричек") on küla Venemaal Leningradi oblastis Slantsõ rajoonis. 
Ajalugu.
1920. aasta Tartu rahulepinguga läks küla Eesti Vabariigile, kus see kuulus Virumaa ja Vaivara kihelkonna Karjati valda (alates 1939. ümbernimetatud Raja valda).
Pärast 1939. aasta valdade reformi pakuti välja ka Narva-taguse venepäraste kohanimede eestistamist ja Kuritšeki ümbernimetamist Kurundiks.
Odrasaare

Odrasaare (vene keeles "Одресаре, Одрасаре", soome keeles "Otrasaari") oli küla Venemaal Leningradi oblastis Kingissepa rajooni Bolšoi Lutski külaasunduses. 
2000. aastal külastaatus tühistati, seoses elanike arvu vähesusega.
1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Vaivara kihelkonna Narva valda ja Viru maakonna Narva valda. Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud.
Radovel

Tartu rahulepingu järgi jäi küla Eesti territooriumile ja läks 1920. aastal moodustatud Karjati valla koosseisu Vaivara kihelkonnas.Tänapäevase haldusjotuse järgi on küla Venemaal Leningradi oblasti Slantsõ rajoonis Zagrivje külaasunduses.
2007. aastal oli külas 18 elanikku.
Perevolok (Slantsõ rajoon)

Perevolok (vene keeles "Переволок") on küla Venemaal Leningradi oblastis Slantsõ rajoonis. 
Ajalugu.
1920. aasta Tartu rahulepinguga läks küla Eesti Vabariigile, kus see kuulus Virumaa ja Vaivara kihelkonna Karjati valla (alates 1939. aastast ümbernimetatuna Raja valla) koosseisu.
Pärast 1939. aasta valdade reformi pakuti välja ka Narva-taguse venepäraste kohanimede eestistamist ja Perevoloka ümbernimetamist Perveks.
Karl Ariva

Karl Ariva (10. jaanuar 1924 Paistu vald, Viljandimaa – 21. aprill 1979 Elva) oli eesti matemaatik ja õppejõud.
Aastatel 1931–1935 õppis ta Vana-Tännassilma valla Risti algkoolis, 1935–1940 Viljandi Poeglaste Progümnaasiumis, 1942. aastal lõpetas ta Viljandi 2. Gümnaasiumi.
Aastatel 1942–1943 oli ta Saksa riigitööteenistuses (RAD) Saksamaal. 1943. aasta septembris astus ta Tartu Ülikooli filosoofia erialale. 1943. aasta detsembris läks vabatahtlikuna Soome armeesse, teenis 200. jalaväerügemendi 13. kompaniis, osales tõrjelahingutes Viiburi lahel ja Vuoksil. Teda autasustati 1. klassi Vabadusmedaliga. 1944. aasta augustis naasis Eestisse. 1944. aasta novembris astus teist korda Tartu ülikooli ja asus õppima ajaloo-keeleteaduskonna inglise filoloogia erialal. 
1946. aasta märtsis ta arreteeriti, viibis 6 aastat vangilaagris Komi ANSV-s, vabanes 1952. aastal. 1955. aastal lõpetas ta Viljandi Töölisnoorte Keskkooli ja astus kolmandat korda ülikooli, asudes Tartu Riiklikus Ülikoolis õppima matemaatikat. 1963. aastal lõpetas ta kaugõppes Tartu Riikliku Ülikooli füüsika-matemaatikateaduskonna diplomitööga "Geodeetiliste kongruentside ortogonaalpindadest Riemanni ruumis" (juhendaja Ülo Lumiste).
Aastatel 1956–1961 töötas Viljandi Töölisnoorte Keskkooli matemaatika õpetajana, 1961–1962 Tartu Töölisnoorte Keskkooli matemaatika õpetajana. 1963. aastal asus tööle Tartu Riikliku Ülikooli algebra ja geomeetria kateedri assistendina, õpetas analüütilise geomeetria, diferentsiaalgeomeetria, kõrgema matemaatika ja geomeetria aluste kursusi. 1965. aastast TRÜ matemaatika õpetamise metoodika kateedri vanemõpetaja. Aastatel 1972–1976 oli ta matemaatikateaduskonna õppeprodekaan.
Tema peamine uurimisvaldkond oli diferentsiaalgeomeetria, ta edendas ka aksiomaatilist meetodit koolimatemaatikas geomeetria õpetamisel. Ta on koostanud matemaatikaõpikuid ja töövihikuid.
Tema abikaasa oli tõlkija ja pedagoog Linda Ariva (1921–2009).
Babėnai

Babėnai on Leedu linna Kėdainiai põhjapoolne linnaosa. Linnaosa asub Nevėžise jõe kaldal Kėdainiai raudteejaamast põhja pool. 
Ajalugu.
Piirkonda on esmamainitud 1372. aastal Wartberge Hermanni Liivimaa kroonikas ("Babyne"). Taas mainiti piirkonda XV sajandil. 1923. aastal liideti kaks sealset küla (Babėnai I ja Babėnai II) Kėdainiai linnaga.
Babėnai I.
Babėnai I on suures osas tööstuspiirkond. Seal asuvad Lukoili naftaterminal, viljaelevaator ja mitmed põllumajandustehnikaga tegelevad ettevõtted. Varem kaevandati seal kruusa ja liiva; kaevandamisest jäänud Babėnai karjäär on tähtis veelindude pesitsuspaik. Babėnai I ja Babėnai II vahel asub suur Babėnai parkmets, mil pikkust 5, laiust aga 1,5 kilomeetrit ja mis ulatub Sirutiškise külani.
Babėnai II.
Babėnai II asub Babėnai I ja raudteejaama vahel. Nevėžise jõe kaldal asuvad aianduskooperatiivid, seal asuvad ka kolmekorruselised korterelamud. Babėnai II aladel kasvab looduskaitsealune väidetavalt XVI sajandi keskpaigas Mikalojus Daukša poolt istutatud tamm, mille kõrgus on 18, ümbermõõt aga 5,4 meetrit. Tamme ümber asus varem Babėnai kalmistu.
Apytalaukise mõis

Apytalaukise mõis (leedu "Apytalaukio dvaras") on endine mõis Leedus Kėdainiai rajoonis Vilainiai valla Apytalaukise külas.
Ajalugu.
Apytalaukise mõisa on esimest korda mainitud XV sajandil. Toona kuulus mõisale ka osa Kėdainiai linnast. Mõis on kuulunud Šiukstatele, Karpistele, Tyszkiewiczitele ja Zabielodele. Aastal 1812 avati mõisa juures kool.
Mõisakompleks.
Zabielod lasid aastal 1850 rajada mõisa kolmekorruseliste risaliitidga uusklassitsistliku kahekorruselise peahoone, mille ees asub bassein, selle ümbruses aga tiigid. Peahoone põles Teise maailmasõja ajal, aga aastal 1954 see taastati. Osa hoonesse jäänud mööblist anti üle Kėdainiai muuseumile. Kuni aastani 1976 asus seal psühhoneuroloogiadispanser. Hoone kuulub Kėdainiai vanadekodule, ent on lagunemas.
Säilinud on mitu kõrvalhoonet: kaks teenijatemaja, torn ja lindla. Mõisa ümber asub aastal 1819 rajatud 10,8 hektari suurune inglise park. Kogu kompleks on kultuurimälestisena kaitse all.
Tubism

Tubism on kunstiajaloo mõiste, mille võttis 1911. aastal kasutusele prantsuse kunstikriitik Louis Vauxcelles, et kirjeldada kunstnik Fernand Léger' stiili. Kuigi terminil oli algselt pilkav alatoon, viitas see Léger’ isikupärasele tõlgendusele kubismist. Erinevalt teistest kubistidest keskendus Léger tööstuslikele vormidele, rõhutades tugevalt geomeetrilisi kujundeid, eriti toru- ja silindrikujulisi struktuure, millest tulenebki mõiste tubism (prantsuse keeles tube – toru).
Tubism kui stiil kujunes välja Léger’ varajases loomingus, eriti tema dekoratiivsetes kompositsioonides aastatel 1909–1919. Sellele arengule annavad tunnistust teosed nagu "Aktid metsas" (1909–1910) ja "Kaardimängijad" (1917). Neis töödes võib näha Léger’ püüdlust ühendada inimese figuuri ja masina vormi, väljendades sellega inimese ja masina ühtekuuluvust ning ajastu tehnoloogilist vaimu.
Erinevalt kubismist või futurismist ei kujunenud tubism iseseisvaks ega laiemalt levinud kunstisuunaks. Tegemist oli eelkõige Fernand Léger’ isikliku stiiliga, millele anti nimetus alles hiljem kriitikute poolt. Seetõttu puudub tubismil laiem esindajaskond, kuid mõningaid sarnaseid elemente võib kohati märgata järgmiste kunstnike loomingus:
IOS 10

iOS 10 on kümnes iOS-i väljalase, mis on Apple Inc. väljastatud operatsioonisüsteem ning mis anti välja 13. septembril 2016. iOS 10 on iOS 9 järglane, ning sellest järgmine versioon on iOS 11.
Ajalugu.
iOS 10 tutvustati WWDC-l 13. juunil 2016. Esimene beeta tutvustati arendajatele kohe pärast Apple Inc. Keynote'i.
iOS seadmete kasutajatel on võimalik ennast registreerida tarkvara testijateks selle suve keskel.
Kėdainiai rajoon

Kėdainiai rajoon on 1. järgu haldusüksus (rajoon) Leedu keskosas endise Kaunase maakonna aladel. Rajooni territooriumile jääb Leedu geograafiline keskpunkt.
Rajooni pindala on 1677 km². 2014. aasta seisuga elas seal 50 906 inimest.
Rajoon moodustati 1950. aastal. Rajoon koosneb järgmistest valdadest: Dotnuva, Gudžiūnai, Josvainiai, Kėdainiai, Krakėse, Pelėdnagiai, Pernarava, Surviliškise, Šėta, Truskava ja Vilainiai vald.
Halduskeskus on Kėdainiai linn. Teised tähtsamad asulad on Akademija, Dotnuva, Gudžiūnai, Josvainiai, Krakėse, Pagiriai, Pernarava, Surviliškise, Šėta ja Truskava alevid. 2011. aasta seisuga olid elanikest 95,78% leedulased, 2,17% venelased, 0,61% poolakad, 0,28% ukrainlased, 0,26% valgevenelased, 0,07% mustlased, 0,03% sakslased ja 0,8% oli teistest rahvustest.
Rajooni suurimad jõed on Nevėžis ja selle lisajõed Šušvė, Liaudė, Dotnuvėlė, Smilga, Barupė ning Obelis koos Lankesaga. Madalaim koht asub rajooni lõunaosas Nevėžise kaldal (21 meetrit), kõrgeim koht asub aga Gudžiūnai lähistel (113 m). Rajooni territoorium jääb osaliselt Krekenava regionaalpargi territooriumile.
Kėdainiai rajooni läbib Via Baltica.
Arlentin Laisaar

Arlentin Laisaar (sündinud 11. juunil 1933 Kingissepas Leningradi oblastis) on Eesti füüsik.
Elukäik.
Ta lõpetas 1952. aastal Põltsamaa Keskkooli ja 1957. aastal Tartu Riikliku Ülikooli (TRÜ) füüsikuna. Aastatel 1960–1963 oli ta TRÜ aspirant, kaitses 1966. aastal väitekirja "Влияние высокого гидростатического давления на спектральные характеристики кристаллофосфоров" ("Kõrge hüdrostaatilise rõhu mõju kristallfosfooride spektraalkarakteristikutele") ning sai füüsikakandidaadi kraadi.
1957. aastast on ta töötanud Eesti NSV TA Füüsika ja Astronoomia Instituudis, kus alustas tööd mehaanikuna ja lõpetas vanemteadurina.
Teadustöö.
Laisaare uurimisvaldkond on olnud aine optilised omadused kõrgetel (mitu tuhat atmosfääri) hüdrostaatilistel rõhkudel.
Svetloje

Svetloje (vene Светлое) on kohanimi:
Morgan Schneiderlin

Morgan Fernand Gérard Schneiderlin (sündinud 8. novembril 1989 Zellwilleris Bas-Rhini departemangus) on Prantsusmaa jalgpallur, kes mängib kaitsva poolkaitsja kohal Prantsusmaa kõrgliiga klubis Nice. Ta on kuulunud Prantsusmaa jalgpallikoondisse.
Aastatel 2008–2015 mängis ta Inglismaa klubis Southampton. Hooajal 2012–13 valiti ta Southamptoni hooaja parimaks mängijaks.
Basile Boli

Basile Boli (sündinud 2. jaanuaril 1967) on Prantsusmaa endine jalgpallur, kaitsja.
Koondisekarjäär.
Prantsusmaa jalgpallikoondises mängis ta aastatel 1986–1993 45 mängu ja lõi ühe värava.
Metsküla (Vaivara)

Metsküla (ka Jaama) oli küla Virumaal Vaivara vallas. Tänapäevase haldusjaotuse järgi jäi küla Peeterristi ja Vodava küla ümbrusse.
Küla on esimest korda mainitud 1498.
Juri Nikiforov

Juri Nikiforov (sündinud 16. septembril 1970) on Venemaa endine jalgpallur, kaitsja.
Koondisekarjäär.
SRÜ jalgpallikoondises mängis ta 1992. aastal neli mängu. Ukraina jalgpallikoondises mängis ta 1992. aastal kolm mängu. Venemaa jalgpallikoondises mängis ta aastatel 1993–2002 55 mängu ja lõi kuus väravat.
Petšurki

Petšurki (vene keeles "Печурки") on küla Venemaal Leningradi oblastis Slantsõ rajoonis. 
1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Vaivara kihelkonna Skarjatina ja hiljem Raja valda.
RC Strasbourg Alsace

Racing Club de Strasbourg Alsace (lühendatult RC Strasbourg Alsace, RC Strasbourg või RCS: elsassi murdes Füeßbàllmànnschàft vu Stroßburri) on Prantsusmaa jalgpalliklubi, mis tegutseb Strasbourgis. See mängib riigi kõrgliigas Ligue 1.
1906. aastal asutatud klubi tegutseb elukutseliste tasemel alates 1933. aastast. Klubi on tulnud Prantsusmaa meistriks 1979. aastal ning võitnud kolm korda (1951, 1966, 2001) Prantsusmaa karikavõistlused. 1995. aastal võitis klubi UEFA Intertoto karikavõistlused.
Klubi kodustaadion on Stade de la Meinau.
Praegune koosseis.
"Seisuga 25. august 2020"
Piotr Świerczewski

Piotr Świerczewski (sündinud 8. aprillil 1972) on Poola endine jalgpallur, poolkaitsja.
Koondisekarjäär.
Poola jalgpallikoondises mängis ta aastatel 1992–2003 70 mängu ja lõi 1 värava.
Lorenzo Staelens

Lorenzo Jules Staelens (sündinud 30. aprillil 1964 Lauwes) on Belgia endine jalgpallur (kaitsev poolkaitsja/kaitsja).
Belgia meistriks tuli ta neljal korral Club Bruggega ja ühel korral Anderlechtiga. Hooajal 1993/94 valiti Staelens Belgia aasta jalgpalluriks.
Pärast jalgpallurikarjääri lõppu on ta tegutsenud jalgpallitreenerina.
Koondisekarjäär.
Belgia jalgpallikoondises mängis ta aastatel 1990–2000 kokku 70 mängu ja lõi 8 väravat. Ta kuulus Belgia koondisse kolmedel maailmameistrivõistlustel (1990, 1994, 1998) ning 2000. aasta Euroopa meistrivõistlustel.
Djalminha

Djalma Feitosa Dias (hüüdnimi Djalminha; sündinud 9. detsembril 1970 Santoses) on Brasiilia endine jalgpallur, poolkaitsja.
Klubikarjääri alustas ta Flamengos, kus mängis aastatel 1988–1993. 1990. aastal võitis ta klubiga Brasiilia karika Copa do Brasil, 1991. aastal tuli ta klubiga Rio de Janeiro osariigi meistrivõistluste Campeonato Carioca võitjaks ja 1992. aastal Brasiilia meistriks.
Seejärel mängis ta aastatel 1993–1995 Guarani klubis. 1993. aastal valiti ta Brasiilia kõrgliiga hooaja sümboolsesse koosseisu.
1996. aastal tuli ta Palmeirasega São Paulo osariigi meistrivõistluste Campeonato Paulista võitjaks. Samal hooajal võitis ta Brasiilia kõrgliiga parimale mängijale antava Bola de Ouro auhinna ja valiti hooaja sümboolsesse koosseisu.
Aastatel 1997–2004 mängis ta Hispaania kõrgliiga La Liga klubis Deportivo La Coruña, millega tuli hooajal 1999/00 Hispaania meistriks, 2001/02 Hispaania karikavõistluste Copa del Rey võitjaks ning aastatel 2000 ja 2002 võideti Hispaania superikarikafinaal Supercopa de España.
Aastatel 2002–2003 mängis ta laenulepingu alusel Austria klubis Austria Wien, millega tuli hooajal 2002/03 Austria meistriks.
Karjääri lõpetas ta Mehhiko klubis Club América.
Ta kuulus Brasiilia koondisse 1997. aasta Copa Américal, kus tuldi viiendat korda Lõuna-Ameerika meistriks. Samuti mängis ta 1997. aastal nelja riigi vahelisel turniiril Tournoi de France.
Hiljem on ta mänginud saalijalgpalli nii klubi kui ka koondise tasandil.
Koondisekarjäär.
Brasiilia jalgpallikoondises mängis ta aastatel 1996–2002 14 mängu ja lõi 5 väravat.
Christian Corrêa Dionisio

Christian Corrêa Dionisio (sportlasena ka lihtsalt Christian; sündinud 23. aprillil 1975 Porto Alegres) on Brasiilia endine jalgpallur, ründaja.
Aastatel 1992, 1995–1999 ja 2007 mängis ta Brasiilia klubis Internacional, millega tuli 1992. ja 1997. aastal Rio Grande do Suli osariigi meistrivõistluste Campeonato Gaúcho võitjaks ning 2007. aastal Recopa Sudamericana võitjaks.
2005. aastal võitis ta São Pauloga klubide maailma karikavõistlused ja 2006. aastal Botafogoga Rio de Janeiro osariigi meistrivõistlused Campeonato Carioca.
Ta mängis karjääri jooksul ka mitmes Euroopa klubis, sh Paris Saint-Germainis 1999–2001.
Brasiilia koondisse kuulus ta 1999. aasta Copa Américal, mil tuldi kuuendat korda Lõuna-Ameerika meistriks, ja 1999. aasta konföderatsioonide karikavõistlustel, mil saadi teine koht.
Koondisekarjäär.
Brasiilia jalgpallikoondises mängis ta aastatel 1997–2001 11 mängu.
Eesti Ingerisoomlaste Liit

Eesti Ingerisoomlaste Liit (lühend EIL) on Eesti katusorganisatsioon, mis koordineerib Eestis tegutsevate ingerisoome valdkonnaga tegelevate seltside tegevust. Nende seltside tegevuse peaeesmärk on ingerisoomlaste kultuuri ja soome keele säilitamine ja arendamine. EIL asutati 25. veebruaril 1989 ja selle peakorter asub Tartus.
Dušan Petković

Dušan Petković (sündinud 13. juunil 1974) on Serbia endine jalgpallur, kaitsja.
Koondisekarjäär.
Serbia ja Montenegro jalgpallikoondises mängis ta aastatel 2000–2004 seitse mängu.
Tiibrakett

Tiibrakett (inglise keeles "cruise missile") on sõjanduses kasutatav, lõhkelaenguga varustatud, atmosfääris ühtlase kiirusega, madalal kõrgusel maastiku kohal kulgev turboreaktiivmootoriga varustatud mehitamata programmjuhtimisega lennuaparaat (ka robotlennukmürsk), peamiselt maapealsete (pind-pind, õhk-pind) sihtmärkide hävitamiseks.
Selline ühekordselt kasutatav lennuaparaat erineb taktikalistest ja ballistilistest rakettidest lennutrajektoori ja lennukestuse poolest, mida võimaldab atmosfääriõhku "hingav" mootor. Robotlennuk (eesti keeles juurdunult "tiibrakett") püsib õhus aerodünaamilist tõstejõudu tekitava tiiva toel, lennukiiruse annab tavaliselt turboreaktiivmootor, mis vajab tööks õhku. Lõhkepeaks võib olla ka tuumalaeng. Pärast konteinerist väljatulistamist, kui lennukmürsk on saavutanud vajaliku kiiruse, asetuvad lennuasendisse klapitav tiib, stabilisaatorid ja reaktiivmootori õhukanali suue, tühjakspõlenud mittevajalik rakettkiirendi eraldub ning heidetakse kõrvale. Tiibraketi lennukiirus on tavaliselt alla helikiiruse, kuid arendamisel on juba ka ülehelikiirusega uusarendused.
Esimeseks reaalselt kasutuses olnud tiibraketiks võib pidada Saksamaal konstrueeritud ja Teises maailmasõjas kasutatud "lendavat pommi" V1, mille lennusuunda hoidis gürokompass ja mis võis pulsatsioon-reaktiivmootori jõul lennata kuni 250 km kaugusele.
Tänapäevaseid kõrgtehnoloogilisi tiibrakette tulistatakse rakettkiirendi abil välja maapinnalt, laevadelt nii vee alt kui ka vee pinnalt ning heidetakse lendu lennukeilt. Lõhkelaenguga robotlennukid on varustatud navigatsiooniseadmetega madalal lendamiseks maastikureljeefi jälgimise radariga, raadiokõrgusmõõdikuga, mälusse sisestatud lennuteekonna digitaalkaardiga, satelliitnavigeerimisseadmega (GPS) jne, parda-arvutiga, mis on laaditud tarkvaraga optimaalseks lennuks madalal kõrgusel (100 m - 15 m) ning maapealsete radarite jälgimispiirkondadest kõrvalt mööda lendamiseks.
Tiibrakettide lennukaugus ulatub mitme tuhande kilomeetrini, lennuaeg tundideni. Sihtmärgi tabamise täpsus on suur (kõrvalekalle vaid mõni meeter). Näiteks 7. oktoobril 2015 tulistati Venemaa sõjalaevalt Kaspia merelt 26 tiibraketti 1500 km kaugusele Süüria aladele sealse sõjategevuse piirkonna sihtmärkide pihta.
Wynton Rufer

Wynton Rufer (sündinud 29. detsembril 1962) on Uus-Meremaa endine jalgpallur, ründaja.
Aastatel 2014–2015 juhendas ta Paapua Uus-Guinea jalgpallikoondist.
Koondisekarjäär.
Uus-Meremaa jalgpallikoondises mängis ta aastatel 1980–1997 22 mängu ja lõi 10 väravat. Ta kuulus Uus-Meremaa koondisse 1982. aasta maailmameistrivõistlustel.
Richard Witschge

Richard Peter Witschge (sündinud 20. septembril 1969) on Hollandi endine jalgpallur, poolkaitsja.
Koondisekarjäär.
Hollandi jalgpallikoondises mängis ta aastatel 1990–2000 31 mängu ja lõi ühe värava.
Hans Gillhaus

Hans Gillhaus (sündinud 5. novembril 1963) on Hollandi endine jalgpallur, ründaja.
Koondisekarjäär.
Hollandi jalgpallikoondises mängis ta aastatel 1987–1994 üheksa mängu ja lõi kaks väravat.
Eliaquim Mangala

Eliaquim Hans Mangala (sündinud 13. veebruaril 1991) on Prantsusmaa jalgpallur, kes mängib Hispaania kõrgliiga klubis Valencia ja Prantsusmaa jalgpallikoondise keskkaitsjana.
Koondisekarjäär.
Debüüdi Prantsusmaa jalgpallikoondises tegi Mangala 6. juunil 2013 sõprusmängus Uruguay vastu.
Ta on Prantsusmaa koondises esindanud 2014. aasta maailmameistrivõistlustel ja 2016. aasta Euroopa meistrivõistlustel.
Steve Mandanda

Steve Mandanda (; sündinud 28. märtsil 1985) on Kongo päritolu Prantsusmaa jalgpallur. Ta on Rennesi Stade'i väravavaht. 
Ta on viiel korral (2008, 2011, 2015, 2016 ja 2018) tunnistatud Prantsusmaa liiga Ligue 1 parimaks väravavahiks.
Koondisekarjäär.
Debüüdi Prantsusmaa rahvuskoondises tegi Mandanda 27. mail 2008 sõprusmängus Ecuadori vastu.
Ta kuulus Prantsusmaa koondisse 2010. ja 2018. aasta maailmameistrivõistlustel ning 2008., 2012. ja 2016. aasta Euroopa meistrivõistlustel.
Prantsusmaa jalgpallikoondises mängis Manadanda aastatel 2008–2022 kokku 35 korda. Jaanuaris 2023 teatas ta koondisekarjääri lõpetamisest.
Sanni

Sanni Mari Elina Kurkisuo (esinejanimega Sanni; sündinud 26. mail 1993 Lohjas) on soome laulja, laulutegija ja näitleja. 
Tema tuntuim roll pärineb filmist "Miss Farkku-Suomi" (2012). 
Ta on osalenud telesaates "Vain elämää / Laula mu laulu" neljandal hooajal aastal 2015 ning aastal 2017 sügishooajal. 2016. aasta seisuga on ta üks Soome tänapäeva populaarsemaid lauljaid. 
Sanni elab koos oma elukaaslase, Soome modelli ja raadiosaatejuhi Shirly Karvineniga Soomes Helsingis.
Olgin Krest

Olgin Krest (eesti keeles ka Olga-Risti; vene "Ольгин Крест") oli küla Venemaal Leningradi oblastis Slantsõ rajoonis Narva jõe idakaldal. 
1920. aasta Tartu rahulepinguga läks küla Eesti Vabariigile, kus see kuulus Vaivara kihelkonda.
Olgin Kresti lähedal asus Skarjatina Gora.
Olgin Krest oli Kiievi-Vene loodeosa pogostidest vanimaid.
Kohanime Olgin Krest tekkelugu on seotud legendidega 10. sajandil elanud Kiievi suurvürstinnast Olgast, kes kinkinud kohalikele kivist risti, mis aastakümneid hiljem leiti endise kabeli kohalt maa seest.
Olgin Krestis oli Nikolai õigeusu kirik.
Nizõ

Nizõ (ka Nisõ; vene keeles "Низы") oli küla Narva jõe paremal kaldal, nüüdisaegse haldusjaotuse järgi Venemaal Leningradi oblastis Slantsõ rajoonis Pljussa jõe kaldal. 
Alad on praegu Narva veehoidla all.
Ajalugu.
1920. aasta Tartu rahulepinguga läks küla Eesti Vabariigile, kus see kuulus Virumaa Vaivara kihelkonna Kose valda (alates 1939 ümbernimetatud Piiri valda). Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud. 
1950. aastate alguses rajati Narva veehoidla, mille alla jäid mitu küla, sealhulgas ka Nizõ küla. Elanikud asustati ümber.
Külas asus Nizõ Mihhaili kirik (vene Низовская Михайловская церковь), mis valmis 1898.
Viited.
 www.narova.eu/nizy
Neeme Armolik

Neeme Armolik (12. juuli 1919 Neeruti, Päidla vald, Tartumaa – 21. märts 2010 Täby, Rootsi) oli eesti põllumajandusteadlane.
1937. aastal lõpetas ta Jäneda Põllutöökeskkooli. Aastatel 1938–1939 õppis Tartu Ülikoolis agronoomiat. Seejärel õppis sõjakoolis. Sõja puhkemisel mobiliseeriti Punaarmeesse, 1941. aasta suvel langes sakslaste kätte. 1943. aasta novembris läks Soome, teenis Soome mereväes (lipnik, 1944). 1944. aasta septembris peale teenistusest vabastamist siirdus Rootsi. 1950. aastal lõpetas Uppsala Ülikooli agronoomia erialal.
1955. aastal kaitses ta USA-s Wisconsin-Madisoni Ülikoolis doktorikraadi väitekirjaga "Deterioration of barley in storage by microorganisms"
Töötas teadurina Stockholmi Kuninglikus Tehnikainstituudis ja agronoomia õppejõuna Kanadas.
Ian Gow

Ian Reginald Edward Gow (11. veebruar 1937 London – 30. juuli 1990 Hankham, Ida-Sussex) oli Suurbritannia konservatiivne poliitik; ta oli aastatel . Ta tapeti 30. juulil 1990 Ajutise Iiri Vabariikliku Armee terroristi poolt (terrorist pani pommi Gow auto alla).
Ta sündis aastal 1937 Londonis. Ta lõpetas Winchesteri kolledži, kus ta oli õpilaste väitlusühingu president.
Tõnis Blank

Tõnis Blank (sündinud 5. novembril 1954 Tartus) on eesti majandustegelane ja poliitik.
Haridus.
Ta on lõpetanud 1973. aastal Elva Keskkooli ja 1978. aastal Tartu Riikliku Ülikooli majandusteaduskonna majandusküberneetika erialal.
Töökäik ja tegevus ühingutes.
Blank töötas aastatel 1993–1997 Kehtna Ettevõtluse Arendusühistu (Kehtna Hoiu-laenuühistu eelkäija) pearaamatupidaja-finantsjuhina. Ta on siiani Kehtna Hoiu-laenuühistu juhatuse ja krediidikomitee liige. 
Aastatel 1997–2000 töötas ta Eesti Ühistegelise Liidu juhatuse esimehe ja tegevjuhina, 2000–2002 Eestimaa Põllumajandustootjate Keskliidu tegevjuhina ja 2002–2004 Maaelu Edendamise Sihtasutuse juhatuse liikme ja tegevjuhina. Aastatel 2010–2015 oli ta Eesti Raamatupidajate Kogu juhatuse esimees. 
Aastatel 2004–2009 ja 2015–2017 oli ta Rapla maavanem. 
Aastatel 2018–2024 oli ta Rapla Kesklinna Kooli direktor.
Poliitiline tegevus.
Aastatel 1999–2004 kuulus Tõnis Blank Kehtna Vallavolikogu koosseisu. Aastatel 2004–2009 ja 2015–2017 oli ta Rapla maavanem.
Isiklikku.
Tema vanaonu oli vaimulik Uno Plank (1936. aastani Blank).
Orehhovo

Orehhovo (vene Орехово) on kohanimi:
Erik Neutsch

Erik Neutsch (21. juuni 1931 Schönebeck – 20. august 2013 Halle) oli saksa kirjanik. Ta oli üks tuntumaid Saksa DV kirjanikke.
Erik Neutsch oli pärit töölisperekonnast. 1949. aastal astus ta Saksa Vaba Noorsoo Liitu ja Saksamaa Sotsialistlikku Ühtsusparteisse. Aastatel 1950–1953 õppis ta Leipzigi Ülikoolis, mille lõpetas ajakirjanikuna. 1953–1960 töötas ta ajakirjaniku ja toimetajana Halles ilmuvas ajalehes Die Freiheit. 1960. aastast alates oli Erik Neutsch vabakutseline kirjanik ja Saksa DV Kirjanike Liidu liige. 1974–1990 oli ta Saksa DV Kunstide Akadeemia liige. 
Erik Neutsch kirjutas romaane, jutustusi, lasteraamatuid, esseesid ja luuletusi. Suurt tähelepanu äratas ta 1964. aastal ilmunud romaan "Spur der Steine" ("Kivide jälg"). Romaanis kujutatakse 1950. aastate lõpu Saksa DV ühiskonda. Neutschi olulisemate teoste hulka kuulub ka Saksa DV ajalugu käsitlev romaaniepopöa "Der Friede im Osten" ("Rahu idas"), mis oli esialgu kavandatud 6-osalisena. Autori eluajal ilmus 4 köidet (1974–1987). Lõpetamata jäänud 5. köide ilmus 2014. aastal.
Barzdai vald

Barzdai vald (leedu keeles "Barzdų seniūnija") on 2. järgu haldusüksus (vald) Leedus Šakiai rajoonis.
Valla pindala on 71 km². 2011. aasta seisuga elas seal 937 inimest. Valla keskus on Barzdai alev (2011. aastal elas seal 385 inimest). Vallamaja asub aadressil Barzdų paštas. Vallavanem on Remigijus Naujokaitis .
Gelgaudiškise vald

Gelgaudiškise vald (leedu keeles "Gelgaudiškio seniūnija") on 2. järgu haldusüksus (vald) Leedus Šakiai rajoonis.
Valla pindala on 72 km². 2011. aasta seisuga elas seal 2781 inimest. Valla keskus on Gelgaudiškise linn (2011. aastal elas seal 1761 inimest). Vallamaja asub aadressil Taikos 51a. Vallavanem on Vincas Dabravolskis.
Shefki Kuqi

Shefki Kuqi (sündinud 10. novembril 1976 Vučitrnis) on Kosovo päritolu Soome jalgpallitreener ja endine mängija. Mängijana oli ta ründaja.
Karjääri jooksul mängis ta paljudes Inglismaa klubides. 2005. aastal valiti ta Ipswich Towni aasta mängijaks.
Ta on olnud FC Honka, PK-35 Vantaa ja Turu Interi peatreener.
Tema vennad Njazi Kuqi ja Albert Kuqi on samuti jalgpallurid.
Pajuliikide loend

"Siin on loetletud perekonda paju kuuluvaid liike ja hübriide."